b'\n_START_ARTICLE_\nGood Girl Gone Bad\n_START_SECTION_\nAlbuma veido\xc5\xa1ana\n_START_PARAGRAPH_\nP\xc4\x93c otr\xc4\x81 albuma A Girl Like Me izn\xc4\x81k\xc5\xa1anas Rianna s\xc4\x81ka str\xc4\x81d\xc4\x81t ar producentiem un dziesmu autoriem 2007. gada s\xc4\x81kum\xc4\x81. Rianna pavad\xc4\xabja ned\xc4\x93\xc4\xbcu ar dzied\xc4\x81t\xc4\x81ju, dziesmu autoru un leibla Def Jem biedru Ne-Yo. Tie\xc5\xa1i vi\xc5\x86\xc5\xa1 ir Riannas veiksm\xc4\xabg\xc4\x81s bal\xc4\x81des Unfaitful, kas ir iek\xc4\xbcauta Riannas otraj\xc4\x81 album\xc4\x81, autors. Vi\xc5\x86a sadarboj\xc4\x81s ar\xc4\xab ar Evanu un Karlu, ierakstu producentu \xc5\xa0onu Garetu un norv\xc4\x93\xc4\xa3u komandu Stargate, ar kuriem Rianna bija str\xc4\x81d\xc4\x81jusi jau iepriek\xc5\xa1. Rianna noalgoja ar\xc4\xab Timbaland, Will.I.Am. unJ.R.Rotemu, lai tie str\xc4\x81d\xc4\x81tu ierakstu studij\xc4\x81 kop\xc4\x81 ar vi\xc5\x86u. liel\xc4\x81k\xc4\x81 da\xc4\xbca albuma dziesmu tika ierakst\xc4\xabtas Losand\xc5\xbeelos\xc4\x81; Kalifornij\xc4\x81. Rianna bija gandr\xc4\xabz pabeigusi darbu pie albuma 2007. gada febru\xc4\x81ra beig\xc4\x81s.\n_START_SECTION_\nThe Good Girl Gone Bad Tour\n_START_PARAGRAPH_\nRianna s\xc4\x81ka savu pasaules koncertturneju 2007. gada septembr\xc4\xab, tr\xc4\xabs m\xc4\x93ne\xc5\xa1us p\xc4\x93c albuma izlai\xc5\xa1anas. T\xc4\x81 sast\xc4\x81v\xc4\x93ja no 61 koncerta un beidz\xc4\x81s 2008. gada 5. septembr\xc4\xab. Koncertturnejas ietvaros Rianna apmekl\xc4\x93ja ar\xc4\xab Latviju un 2008. gada 17. febru\xc4\x81r\xc4\xab sniedza koncertu apm\xc4\x93ram 12 500 cilv\xc4\x93kiem.\n_START_SECTION_\nAlbuma sasniegumi\n_START_PARAGRAPH_\nApvienotaj\xc4\x81 Karalist\xc4\x93 Good Girl Gone Bad k\xc4\xbcuva par Riannas pirmo numur viens albumu, debit\xc4\x93jot ar 53 000 p\xc4\x81rdotu kopiju pirmaj\xc4\x81 ned\xc4\x93\xc4\xbc\xc4\x81. 2007. gada beig\xc4\x81s albums bija p\xc4\x81rdots jau 560 000 kopij\xc4\x81s, t\xc4\x81d\xc4\x93j\xc4\x81di k\xc4\xbc\xc5\xabstot par 10. p\xc4\x81rdot\xc4\x81ko albumu t\xc4\x81j\xc4\x81 gad\xc4\x81. Uz doto br\xc4\xabdi (2008. gada septembris) albums ir p\xc4\x81rdots vair\xc4\x81k nek\xc4\x81 1,2 miljonos kopiju un ieguvis \xc4\x8detrk\xc4\x81rt\xc4\x93ju plat\xc4\xabnu. Good Girl Gone Bad: Reloaded nok\xc4\xbcuva topa 12. viet\xc4\x81 pirmaj\xc4\x81 p\xc4\x81rdo\xc5\xa1anas ned\xc4\x93\xc4\xbc\xc4\x81 un pak\xc4\x81p\xc4\x81s l\xc4\xabdz 10. vietai divas ned\xc4\x93\xc4\xbcas v\xc4\x93l\xc4\x81k._NEWLINE_Eirop\xc4\x81 albums sasniedza divk\xc4\x81r\xc5\xa1u plat\xc4\xabnu ar vair\xc4\x81k nek\xc4\x81 3 miljoniem p\xc4\x81rdotu kopiju, un k\xc4\xbcuva par vienu no p\xc4\x81rdot\xc4\x81kajiem albumiem \xc5\xa1aj\xc4\x81 kontinent\xc4\x81 2007. gad\xc4\x81._NEWLINE_\xc5\xa0aj\xc4\x81 album\xc4\x81 bija iek\xc4\xbcauti 3 United World Chart numur viens hiti, kas padar\xc4\xabja albumu par vienu no pieciem, kam tas izdevies. P\xc4\x81r\xc4\x93jie \xc4\x8detri ir Maikla D\xc5\xbeeksona Bad, Madonnas True Blue, Britnijas Sp\xc4\xabrsas ...Baby One More Time un In The Zone.\n_START_SECTION_\nSingli\n_START_PARAGRAPH_\nPirmais singls "Umbrella" tikai izdots vis\xc4\x81 pasaul\xc4\x93 no marta beig\xc4\x81m l\xc4\xabdz maijam. \xc5\xa0\xc4\xab ir visveiksm\xc4\xabg\xc4\x81k\xc4\x81 albuma dziesma un ar\xc4\xab visveiksm\xc4\xabg\xc4\x81kais 2007.gada singls saska\xc5\x86a ar United World Chart_NEWLINE_Otrais singls "Shut Up And Drive" tika izdots august\xc4\x81 bet nesasniedza t\xc4\x81 pa\xc5\xa1a l\xc4\xabme\xc5\x86a pan\xc4\x81kumus k\xc4\x81 "Umbrella". Tas sasniedza lielus pan\xc4\x81kumus Eirop\xc4\x81. Tas ar\xc4\xab bija \xc4\xbcoti veiksm\xc4\xabgas valst\xc4\xabs k\xc4\x81 Austr\xc4\x81lija, Somija, \xc4\xaarija, N\xc4\xabderlande un Anglija. \xc5\xa0aj\xc4\x81s valst\xc4\xabs tas sp\xc4\x93ja iek\xc4\xbcauties Top 5._NEWLINE_"Dont Stop The Music" (tre\xc5\xa1ais Eiropas singls un ceturtais Zieme\xc4\xbcamerikas, Austr\xc4\x81lijas un Braz\xc4\xablijas singls) Tas tika izdotas 2007. gada septembr\xc4\xab Eirop\xc4\x81 uzlecot uzreiz pirmaj\xc4\x81 viet\xc4\x81 desmit Eiropas valst\xc4\xabs. \xc5\xa0obr\xc4\xabd tas ir sasniedzis top pieci ASV un Anglij\xc4\x81, #1 US Dance Chart, #1 Austr\xc4\x81lij\xc4\x81 un United World Chart._NEWLINE_"Hate That I Love You" ir duets ar Ne-Yo un bija tre\xc5\xa1ais ASV un Anglijas top\xc4\x81. Rianna ir pirm\xc4\xabt str\xc4\x81d\xc4\x81jusi ar Ne-Yo kad vi\xc5\x86\xc5\xa1 uzrakst\xc4\xabja vi\xc5\x86as 2006. gada hitu "Unfaithful". Tas bija hits ASV sasniedzot Billboard Hot 100, Billboard Hot 100 Airplay un Billboard Pop 100. "Hate That I Love You" ir Eiropas ceturtais singls iz\xc5\x86emot V\xc4\x81ciju un Austriju, kur k\xc4\x81 ceturtais singls tika izlaists "Shut Up and Drive".'